عصمت اللہ درانی

بلوچستان کے نامور شاعر

پیدائش
ڈاکٹر عصمت اللہ درانی 5 ستمبر 1968ء کو تحصیل گلستان ضلع پشین کے ایک گاوں منگلزئی میں احمد شاہ کے ہاں پیدا ہوئے

تعلیم
انہوں نے میٹرک تعمیر نو ہائی سکول کوئٹہ سے پاس کیا آپ نے مڈل میں بلوچستان بھر میں اول پوزیشن حاصل کی ۔میٹرک میں تیسری پوزیشن لی ایف ایس سی( میڈیکل گروپ) میں صوبہ بھر میں دوم رہے غرض ایم بی بی ایس تک شاندار تعلیمی کیرئیر رہا۔ 
1993 میں ایم بی بی ایس کے بعد پوسٹ گریجویشن کیا

شعروادب
آپ نے تعلیمی دور ہی میں شاعری کا آغاز کر دیا تھا اور پشتو و اردو دو زبانوں میں اظہار کرتے ہیں آپ کو گھر ہی سے ادبی ذوق اور ماحول ملا بلوچستان کے معروف شاعر عبید اللہ درویش اور باقی درانی آپ کے بڑے بھائی ہیں آپ کو شاعری کے علاوہ افسانہ نگاری سے بھی لگاو رہا ان کے کئی مضامین اور تحقیقی مقالے اخبارات کی زینت بنتے رہے ہیں ان کا کلام اور مضامین ادبی رسائل اخبارات  میں تواتر سے شائع ہوتا ہے اور آج کل سوشل میڈیا پر ان کی شاعری بہت پسند کی جاتی ہے

مجموعہ کلام
ان کا پہلا اردو شعری مجموعہ ( نرسلوں میں ہوا) شائع ہو چکا ہے۔

حوالہ جات